Talle SA'ners word vir selfone vermoor | Maroela Media
Talle SA'ners word vir selfone vermoor
Selfone is 'n algemene motief vir moord in Suid-Afrika, het 'n regter van die hooggeregshof Woensdag gesê.
Regter Rishi Seegobin van die hooggeregshof in Pietermaritzburg was besig met sy vonnisoplegging vir 'n man wat sy vriend in 'n bakleiery oor 'n selfoon vermoor het. "Wat is dit met selfone dat mense bereid is om daarvoor te moor? Om iemand dood te maak vir 'n goedkoop selfoon is die vlak waarna sekere siek mense gedaal het," het Seegobin gesê.
Thembazane Sikhakhane, troufotograaf, is Woensdag deur Seegobin tot 13 jaar tronkstraf gevonnis nadat hy Nkosinathi Khanyile in Augustus vermoor het. Sikhakhane het Khanyile se selfoon geleen om musiek af te laai. Toe Khanyile dit die volgende dag teruggeëis het, het Sikhakhane gesê hy is nog nie klaar met die selfoon nie. Dié woorde, en die misbruik van alkohol het toe tot 'n bakleiery gelei waartydens Sikhakhane 'n knipmes te voorskyn gebring het en Khanyile sowat 10 keer in die nek gesteek het.
Hy het skuldig gepleit op 'n aanklag van moord.
Seegobin het bevind dat sy bekentenis en samewerking met die polisie toon dat hy berou het oor die voorval. Sikhakhane het die familie ook om verskoning gevra en hulle R2 000 en 'n koei aangebied. Dit is sy eerste oortreding.
Seegobin het bevind dat dit noemenswaardige faktore is wat 'n afwyking van die voorgeskrewe 15 jaar vir 'n eerste oortreder regverdig.
Dwerg van KZN word vermis
En die res word sommer vir die pret vermoor.
En drank is meeste van die tyd betrokke, nog nooit gehoor van iemand wat agv 'n sigaret iemand dood maak nie.
Weet iemand hoe kan ek vir Juuju 'n nuwe Samsung S4 skenk?, ek het ook vir Die Spear 'n nuwe Iphone 5. Sal dit gratis en verniet vir hulle stuur…..